मिथिला धरोहर : मधुबनी जिलाक राजनगर ( Madhubani Rajnagar ) मे 17वीं शताब्दी मे बनल एकटा एहन अनोखगर महल अछि जे नौ लाख चांदीक सिक्का सं बैन के तैयार भेल छल। मिथिलाक अनमोल सांस्कृतिक धरोहर के निर्माण दरभंगा के महाराजा रामेश्वर सिंह (Maharaja Rameshwar Singh Darbhanga ) द्वारा कैल गेल छलनी। राजा केर इच्छा छलनी जे जे दरभंगा राज हुनकर शासनकाल मे राजनगर सं चलै। मुदा एना नै भ सकल।
 अहि महल'क संग विडम्बना इ रहल जे सन 1934 मे आयल भूकंप मे इ महल खराब जंका क्षतिग्रस्त भ गेल छल, जाहिके उपरांत दरभंगा राज के 22वें महाराज कामेश्वर सिंह पुनः एकरा संवारलनी मगर कुदरत के इहो मंजूर नै भेल। 1988 मे इ महल फेर सं ध्वस्त भ गेल।
 महाराजा मां काली केर भक्त छलथि ताहिलेल महलक सोंझा काली मंदिर सेहो बनबेलथि। नौलखा मंदिरक ( Navlakha Palace, Rajnagar ) बीचो-बीच सात मंजिला इमारत स्थित अछि, अहि मंदिरक ठीक सोंझा एकटा पोखरी अछि, बतायल जाइत अछि जे महारानी के कमरा धरि अहि पोखरी द्वारा पैइन आबैत छल। बतायल जाइत अछि जे महाराजा के छोटकी और बरकी महारानी लेल पोखरी खोदबायल गेल छल।
 महल परिसर मे कतेको मंदिर अछि जाहिमे तंत्र के देवि केर मूर्ति स्थापित अछि। हिनक पूजा दक्षिण दिशा मे होइत अछि। संगमरमर सं बनल काली मंदिर पर्यटक के आकर्षण'क केंद्र अछि। चाइर हाथि के खंभा बला सिंहद्वार अपने मे बर भव्य लागैत अछि। 1934 मे आयल भूकंप मे अहि महल के बहुते नुकसान भेल छल।
 परिसरक बाहर एकटा महादेव मन्दिर सेहो अछि। परिसर मे जलक्रीड़ा लेल पोखैर और राजकाज चलेबाक लेल महल सं स्टाल सचिवालय के सेहो निर्माण सेहो कराओल गेल छल।
 अहि मे वर्तमान समय मे विशेश्वर सिंह जनता महाविद्यालय चली रहा अछि ।
 By About Mithila Mithila Dharohar - गुरुवार, मई 14, 2020 कोई टिप्पणी नहींः
विवाहक दोसर सांझ । महुअक भऽ गेल रहै । करीब दर्जन भरि सारि-सरहोजि रंग-रंगक ठट्ठा कऽ कऽ गुदगुदा गेल रहथि । हम कनडेरिये श्यामा दिस तकलौं । ओ हमर पएर लग कोन मे पल खसौने दुबकल छली । हमर और औंठाक बदमासी पर कखनो काल पल उठा बिहुंसि देल करथि ।
 हुनका निहारैत हमर नजरि भीत पर लिखल कोबर पर चल गेल । हम अपना हिसाबे ओकरा बुझबाक कोशिश करऽ लगलौं । किछु भंग पर नै चढि रहल छल ।
 तखने भिडकाओल केबाडक बाहर सं खखसैत बिधकरी पहुंचली । हम सम्हरैत कहलियनि-'अबियौ भाभी जी, सब ठीक छै ! '
-'से हमरा बिना परमीशन के संभवो नै अछि ! कम-सं-कम दू दिन आर काबू राखू ! चतुर्थीक राति फ्री कऽ देब ! ' आ ठिठिआइत हमरा आ श्यामाक बीच 'हाइफन' बनि बैसि रहली ।
 हुनका निहारैत हमर नजरि भीत पर लिखल कोबर पर चल गेल । हम अपना हिसाबे ओकरा बुझबाक कोशिश करऽ लगलौं । किछु भंग पर नै चढि रहल छल ।
 तखने भिडकाओल केबाडक बाहर सं खखसैत बिधकरी पहुंचली । हम सम्हरैत कहलियनि-'अबियौ भाभी जी, सब ठीक छै ! '
-'से हमरा बिना परमीशन के संभवो नै अछि ! कम-सं-कम दू दिन आर काबू राखू ! चतुर्थीक राति फ्री कऽ देब ! ' आ ठिठिआइत हमरा आ श्यामाक बीच 'हाइफन' बनि बैसि रहली ।
 हम पुछलियनि-'अंय ये भाभी जी, ई देबाल पर अर-दर कथीक चित्र सब लिखल छै ? '
बिधकरी इत्मीनान सं कहलनि-'ओऽऽ ! तऽ आउ बुझबै छी ! ' आ चोट्टे उठि कऽ ठाढ भऽ गेली-'ई पुरइन आ कमल छै, नारी-पुरुषक प्रतीक ! सूर्य आ चन्द्रमा ओकरा मे शक्ति देनिहार । काछु छै प्रेम-मिलनक प्रतीक । सूगा दूनूक माध्यम । आ ई छै नचैत मयूर, माने आमोद-प्रमोद ! आ ई देखियौ, माछ ! परस्पर आकर्षणक प्रतीक ! . . . '
-'आ ई बांस ? ' हम ओहिना रुचि देखबैत पूछि देलियनि ।
 -'लबडा ! ' बिधकरी जेना लजाइत बजली ।
 -'मतलब ? '
-'मतलब, ई छिऐ वंशवृद्धिक प्रतीक ! की ये श्यामादाइ, अहां तऽ ई सब जनै छिऐ ने ? '
ओ एहि प्रश्न पर जेना आर कठुआ गेली ! आ तखने हमरा ई दू दिन पहाड बुझाय लागल !
 . . . से अपन अतीत मे बौआइत हम दुनू प्राणी भभाकऽ हंसि पडलौं-'आब तऽ ई सब खिस्सा-पिहानी भऽ गेलै ! '
बिधकरी इत्मीनान सं कहलनि-'ओऽऽ ! तऽ आउ बुझबै छी ! ' आ चोट्टे उठि कऽ ठाढ भऽ गेली-'ई पुरइन आ कमल छै, नारी-पुरुषक प्रतीक ! सूर्य आ चन्द्रमा ओकरा मे शक्ति देनिहार । काछु छै प्रेम-मिलनक प्रतीक । सूगा दूनूक माध्यम । आ ई छै नचैत मयूर, माने आमोद-प्रमोद ! आ ई देखियौ, माछ ! परस्पर आकर्षणक प्रतीक ! . . . '
-'आ ई बांस ? ' हम ओहिना रुचि देखबैत पूछि देलियनि ।
 -'लबडा ! ' बिधकरी जेना लजाइत बजली ।
 -'मतलब ? '
-'मतलब, ई छिऐ वंशवृद्धिक प्रतीक ! की ये श्यामादाइ, अहां तऽ ई सब जनै छिऐ ने ? '
ओ एहि प्रश्न पर जेना आर कठुआ गेली ! आ तखने हमरा ई दू दिन पहाड बुझाय लागल !
 . . . से अपन अतीत मे बौआइत हम दुनू प्राणी भभाकऽ हंसि पडलौं-'आब तऽ ई सब खिस्सा-पिहानी भऽ गेलै ! '
By About Mithila Mithila Dharohar - सोमवार, मई 11, 2020 कोई टिप्पणी नहींः
मिथिला धरोहर : बचपने सं थियेटर आ फिल्म मे काम करबाक सपना और लगातार ओहि दिस प्रयास सं मुजफ्फरपुर जिला के मोतीपुर ( Muzaffarpur Motipur) प्रखंड'क बरूराज के रहय बाली श्वेता आजाद ( Shweta Aajad ) के मंजिल भेटा देलनि। एखने किछ दिन पूर्व मैथिली भाषा मे बनल फिल्म 'लव यू दुल्हिन' ( Maithili Film Love U Dulhin ) सं श्वेता के बहुते ख्याति भेटलनि। इ फिल्म दिल्ली के मल्टीप्लेक्स समेत आन शहर मे सेहो चलल।
 बचपने सं श्वेता अपन पिता के थियेटर करैत देखी ओहि क्षेत्र मे अपन कैरियर बनेबाक सोचलनी। खुद सं तैयारी सेहो करैत रहली, मुदा शुरूआत मे हुनका मौके नै भेटलनि। 2009 मे श्वेता के बियाह भ गेलनि और ओकर उपरांत ओ दिल्ली चली गेली। ओतय एकटा बच्चे के सेहो जन्म देलथि और एकरा बाद सेहो निरंतर फिल्म और सिरियल लेल प्रयास करैत रहलथि। पति के सेहो साथ भेटलनि आ 2015-16 मे पहिल बेर महुआ चैनल पर परफैक्ट श्रीमति शो लेल श्वेता के ऑफर भेटलनि त हुनकर खुशी के ठिकाना नै रहलनि। एकर बाद अहि चैनल पर भौजी नंबर वन के सतमा सीजन मे श्वेता फस्र्ट रनर अप सेहो रहलथि। बिग गंगा चैनल पर बिग मेमसाहब शो मे सेहो श्वेता काज केलथि। संगेह गुनेहगार क्राइम सिरियल मे सेहो श्वेता बखूबी अपन किरदार निभेलथी। अहि दौरान प्रतिभा लगातार निखरैत गेलनि।
 श्वेता अहि शो आ सिरियल सं अतेक ख्याति बटोरीलनी जे आब फिल्म मे सेहो हुनका ऑफर भेटनाय शुरू भ गेलनि। 2019 मे श्वेता 'दुल्हा हिंदुस्तानी' भोजपुरी फिल्म मे सेकेंड लीड एक्ट्रेस के रूप मे काज केलथि। संगेह हाले मे रिलीज भेल मैथिली फिल्म 'लव यू दुल्हिन' दोसर राज्य मे सेहो ख्याति पेलक।
 अहि वर्ष के अंत धरि आन फिल्म सेहो रिलीज हैत। अहि मे एकटा प्रेम कहानी भोजपुरी फिल्म मे श्वेता और भोजपुरी के मसहूर अभिनेत्री मोनालिशा सेहो छथि। अहिके बाद सौगंध बा हमरा सुहाग के भोजपुरी फिल्म सेहो रिलीज होयत। आगु एकटा हिंदी फिल्म मे सेहो काज करती। एकर तैयारी चली रहल अछि।
 By About Mithila Mithila Dharohar - शनिवार, मई 02, 2020 कोई टिप्पणी नहींः
By About Mithila Mithila Dharohar - शुक्रवार, अप्रैल 24, 2020 कोई टिप्पणी नहींः
जगदंब अहिं अबलंब हमर, हे माई अहां बिनु आस केकर के रचयिता छथि मैथिल पुत्र 'प्रदीप'
हे जननी.... .
 हे जननी.... .
 हे जननी.... .
 हे जननी.... .
 हे जननी दया.... .
 हे जननी.... .
 हे जननी दया करु.... .
 By About Mithila Mithila Dharohar - रविवार, अप्रैल 19, 2020 कोई टिप्पणी नहींः
By About Mithila Mithila Dharohar - गुरुवार, अप्रैल 16, 2020 कोई टिप्पणी नहींः
मिथिला मे अनेको मंदिर अछि आ किछ त सैकड़ो वर्ष पुरान अछि। अहि मंदिर मे एक मंदिर अछि भुतनाथ ( Bhootnath Mandir Mahinam, Pohaddi ) केर जे दरभंगा जिलाक बेनीपुर अनुमंडल सं करीब 5 कि०मी० दूर अछि। ख़ास बात इ अछि जे इ मंदिर कमला नदी कात स्थित अछि। मंदिर के एकटा और विचित्रता इ अछि जे इ शमशान घाटक ठीक बीच मे स्थापित अछि जेना कि दरभंगा के श्यामा माय मंदिर।
 महिनाम घाट, महिनाम गाँव जतय इ मंदिर अछि, दर्शन लेल, दरभंगा-मधुबनी जिला समेत दोसर जिला सं लोग बाबा भुत नाथ केर दर्शन करबाक लेल आबय रहैत छथि। ' बाबा के दर्शन केला मात्र सं मोन के सकून भेटैत अछि।
 अहि मन्दिर परिसर मे वर्षों पुरान एकटा ब'र (बरगद) क गाछ अछि अपन अजूबेपन लेल प्रसिद्ध अछि। ओना त लोग एतय सालों भैर आबैत-जाइत रहैत अछि मुदा पहिला जनवरी, माघी आ कार्तिक पूर्णिमा, शिवरात्रि, नरक निवारण चतुर्दशी आ श्रावण'क सोमवारी के लोग के बहुते भीड़ बाबा भूतनाथ केर पूजा-अर्चना लेल उमैर परैत अछि।
 इ मंदिर लगभग 300 वर्ष पुरान अछि। अहि मंदिर के स्थापना जोगियारा स्टेट के मालिक ललित प्रसाद के वंशज केने छलथि। मंदिर के रख रखाव लेल ललित प्रसाद के वंशज 17 बीघा जमीन मन्दिर के दान मे देने छलथि। मुदा लग पासक गामक लोग मंदिर के सबटा भूमि हरैप लेने अछि।
 मन्दिर मे दु फीट के शिव लिंग स्थापित अछि, अहि परिसर मे हवन कुंड , महावीर मन्दिर, संत कुटी, तपस्वी भवन, चाइर टा शौचालय, आ चाइर टा चापाकल श्रद्धालु लेल उपलब्ध अछि।
 बाबा भूतनाथ केर पूजा झींगुर पंडा के वंशज करैत आबि रहल अछि। अहि मंदिर के स्थापना श्मशान मे भेल अछि ताहिलेल अहि मंदिर के सिद्धेश्वर नाथ मन्दिर सेहो कहल जाइत अछि। बिहार राज्य धार्मिक न्यास बोर्ड अहि मंदिर के अधिग्रहण क लेने अछि।
 By About Mithila Mithila Dharohar - सोमवार, अप्रैल 13, 2020 1 टिप्पणीः
(एहिना तेलिया सँ तेल, कुम्हरासँ दीप आ पटबासँ पाट-सूत डोरी माँगब)
By About Mithila Mithila Dharohar - शुक्रवार, अप्रैल 10, 2020 कोई टिप्पणी नहींः
करची के धनुष, खड़ही के बान,
मोन परैय अछि गमकैत गाम।
 नार - पुआर, घूर, थैर - बथान,
मोन परैय अछि गमकैत गाम।
 गोलेठा मारी मोइर सोहारी,
मोन परैय अछि गमकैत गाम।
 खेल-कूद करि संगी सब संग,
मोन परैय अछि गमकैत गाम।
 मिल-जुईल खेली संगी-साथी,
आमक गाछ पर डोल आ पाती।
 मोन परैय अछि गमकैत गाम।
 छोट - पैघ के छौरा - छौरी,
संगे खेली तीक-तीक, कौरी।
 मोन परैय अछि गमकैत गाम।
 पीठ पर टैंग अपन बस्ता,
डेग सँ नापी गामक रस्ता।
 मोन परैय अछि गमकैत गाम।
 घड़ी-घण्टा सुनी मन्दिर भागी,
चाइर-चाइर बेर प्रसाद हम पाबि।
 मोन परैय अछि गमकैत गाम।
 ✒️ रचना : प्रभाकर मिश्रा 'ढुन्नी'
By About Mithila Mithila Dharohar - शुक्रवार, अप्रैल 10, 2020 1 टिप्पणीः